title: Republik Demokratel Viêt Nam
text: Republik Demokratel Viêt Nam, e vietnameg Việt Nam Dân chủ Cộng hòa a oa ur Stad sokialour en Azia ar gevred etre 1945 ha 1976.
  
  Goude dispac'h miz Eost war-lerc'h an Eil Brezel-Bed, an dispac'her komunour Hồ Chí Minh, penn Talbenn ar Việt Minh, a zisklêrias dizalc'hiezh ar vro d'an 2 a viz Gwengolo 1945, hag a embannas krouidigezh Republik Demokratel Viêt Nam. Ar Việt Minh ("Kevredad evit dizalc'hiezh Viêt Nam"), renet gant komunourien, a oa bet savet e 1941 hag aozet da sachañ muioc'h a dud evit Strollad komunour Indez-Sina. 
  
  Echuiñ a reas Brezel Viêt Nam d'an 30 a viz Ebrel 1975 pa voe kemeret Saigon ha pa dremenas Su Viêt Nam dindan galloud ur Gouarnamant dispac'hel da c'hortoz, hag a labouras evit adunanidigezh Viêt Nam, d'an 2 a viz Gouere 1976, pa voe savet Republik Sokialour Viêt Nam. Ar republik nevez a viras sevenadur politikel Norzh Viet Nam dindan levezon an Unaniezh soviedel hag a gendalc'has da gemer perzh en aozadurioù etrebroadel a oa ezel anezhe evel ar C'HOMECON.
  
  Notennoù 
  
  Istor Vietnam